Viborger Samler, 1831-08-02
Jeg ønsker mig til Lykke til de venskabelige Forbindelser, der bestaae mellem min og de fremmede Regjeringer. Vi maatte stræbe efter, igjen at knytte snevrere de saa naturlige Venskabsbaand, der forbinde Frankrig med Nordamericas forenede Stater, en Tractat har gjort Ende paa de Stridigheder, der altfor længe bragte Kulde mellem to Lande, der ved Minder og overeenstemmende Folelser maae komme hinanden imøde. Andre Tractater ere afsluttede med Mexico og Haiti. Alle disse Tractater ville blive dem forelagte, saa nart de ere ratificerede, for at de financielle Puncter kunne blive underkastede deres Sanction. Jeg har befalet, at den 1 Deres sidste Session mod Slavel andelen. givne Lov bliver bragt i Udførelse af talrige Krydfire. Efter mit Forlangende har Keiseren af Østerrig rømmet de romerske Stater. En virkelig Amnestie, Ophævelsen af Confiscationen og vigtige Forandringer i Civil- og Justitsforvaltningen ere de Forbedringer, hvilke man har sikkret disse Stater. Vi leve i det Haab, at deres Rolighed ikke videre skal blive forstyrret, og at Europas Ligevægt skal blive opretholdt ved deres Uafhængighed. Kongeriget Nederlandene har ophørt at existere i den Form hvori det skabtes ved Tractaterne af 1814 og 16. Belgiens Uafhængighed og Adskillelse fra Holland ere erkjendte af de store Magter. Belgiernes Konge vil ikke blive noget Medlem af det tydske Forbund. De faste Pladser, der ere oprettede for at true Frankrig og ikke for at beskytte Belgien ville blive demolerede. En af Europa erkiendt Neutralitet og Frankrigs Venskab sikkre vore Naboer en Uafhængighed, hvis fasteste Stotter vi have været. - Den i Portugaherskende Magt havde fornærmet Franskmænd og miskjendt Domstolenes og Menneskehedens Rettigheder, For at erholde en forgiæves æsket Satisfaction, viiste vore Skibe sig for Tajo. Jeg erholder i dette Øieblik den Efterretning, at de have forceret Jndløbet; den hidtil nægtede Satissaction er os nu tilbudt. De portugisiske Krigskibe ere i vor Magt, og paa Lissabons Mure vaier den trefarvede Fane. - J Polen trækker en blodig og forbittret Kamp sig i Langdrag. Den nærer en levende Gjæring i Europas Hjerte. Jeg har bestræbt mig for at paaskynde dens Tilendebringelse. Efter forgiæves at have tilbudt min Mægling, har jeg opfordret de andre Magters. Jeg vilde standse Blodsudgydelsen, redde det sydlige Europa for den Smitte, som Krigen forplanter og fremfor Alt sikkre Polen, hvis Mod atter har vakt Frankrigs gamle hengivenhed, hiin Nationalitet, der har modstaaet Tiden og dens Omvexlinger. De ville kunne slutte dem til, at Frankrigs sande Fordeel, dets Velfærd, Magt og Ære, med Standhaftighed og Værdighed ere blevne opretholdte under disse Underhandlinger. Europa er nu overbeviist om vor redelige Villie og vore oprigtige Ønsker og Fredens Vedligeholdelse, men ogsaa om vor Styrke, og det veed, hvorledes vi vilde føre Krigen, hvis uretfærdige Angreb tvang os dertil. Ved at vedblive det hidtil fulgte politiske System ville vi sikkre vort Fædreland Velgjerningerne af Revolutionen, der har reddet dets Friheder, og bevare det for nye Gjæringer, der paa eengang kunde bringe dets Existence og Verdens Civilisation i Fare. - Vi gaae, mine Herrer, en ædel Aarfest imøde; med Glæde vil jeg see Dem, til dens Høitideligholdelse at forene Dem med mig. Gid de ligesaa alvorlige som rørende Minder vilde vække den Enighed og Samdrægtighed, der for et Aar siden sikkrede Triumphen!" Mødet aabnedes herpaa af Premierministeren, der indbod Pairerne og de Deputerede til at møde Mandagen den 25de paa sædvanligt Sted.